CELEX: 62021CN0505
Language: et
Date: 2021-08-18 00:00:00
Title: Kohtuasi C-505/21: Eelotsusetaotlus, mille on esitanud Tribunal du travail de Liège (Belgia) 18. augustil 2021 – FU versus Agence fédérale pour l’Accueil des demandeurs d’asile (Fedasil)

11.10.2021   
            
            
               ET
            
            
               Euroopa Liidu Teataja
            
            
               C 412/8
            
         
      Eelotsusetaotlus, mille on esitanud Tribunal du travail de Liège (Belgia) 18. augustil 2021 – FU versus Agence fédérale pour l’Accueil des demandeurs d’asile (Fedasil)
      (Kohtuasi C-505/21)
      (2021/C 412/06)
      Kohtumenetluse keel: prantsuse
      
         Eelotsusetaotluse esitanud kohus
      
      Tribunal du travail de Liège
      
         Põhikohtuasja pooled
      
      
         Kaebaja: FU
      
         Vastustaja: Agence fédérale pour l’Accueil des demandeurs d’asile (Fedasil)
      
         Eelotsuse küsimused
      
      
                  1.
               
               
                  Kas määruse (EL) nr 604/2013 (1) („Dublini III määrus“) artikli 27 lõiget 3 – vajaduse korral koostoimes Euroopa Liidu põhiõiguste harta artikliga 47 – tuleb tõlgendada nii, et sellega on vastuolus liikmesriigi õigusnormid, mis näevad ette, et üldises korras esitatud peatamistaotlus, mis esitatakse koos taotleja rahvusvahelise kaitse taotluse läbivaatamiseks pädevaks tunnistatud riigile üleandmise otsuse tühistamise kaebusega, ei lükka üleandmise täideviimist edasi seni, kuni kõnealune peatamistaotlus on lahendatud?
               
            
                  2.
               
               
                  Kas Dublini III määruse artikli 27 lõiget 3 – vajaduse korral koostoimes Euroopa Liidu põhiõiguste harta artikliga 47 – tuleb tõlgendada nii, et sellega on vastuolus liikmesriigi õigusnormid, mis näevad ette, et taotleja rahvusvahelise kaitse taotluse läbivaatamiseks pädevaks tunnistatud riigile üleandmise otsuse peale esitatud peatamistaotlus lükkab üleandmise täideviimise kuni kõnealuse peatamistaotluse lahendamiseni edasi üksnes tingimusel, et peatamistaotlus on esitatud kiireloomulisena, kui taotleja suhtes kohaldatakse viivitamatult kohaldatavat väljasaatmis- või tagasisaatmismeedet, eelkõige juhul, kui teda hoitakse kinnipidamisasutuses või ta on antud valitsuse järelevalve alla ja ta ei ole veel üldises korras esitanud selle meetme peatamise taotlust koos tühistamistaotlusega?
               
            
         (1)  Euroopa Parlamendi ja nõukogu 26. juuni 2013. aasta määrus (EL) nr 604/2013, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku või kodakondsuseta isiku esitatud rahvusvahelise kaitse taotluse läbivaatamise eest (ELT 2013, L 180, lk 31).